Τα δικαιώματα των **λεσβιών**, των **ομοφυλόφιλων**, των **αμφιφυλόφιλων** και των **τρανς** (ΛΟΑΤ+) ατόμων στην Κύπρο αντιμετωπίζουν νομικές προκλήσεις που δεν αντιμετωπίζουν οι μη-ΛΟΑΤ κάτοικοι. Τόσο η σεξουαλική δραστηριότητα ομοφυλόφιλων ανδρών όσο και γυναικών είναι νόμιμη στην Κύπρο από το 1998 και τα σύμφωνα συμβίωσης που παρέχουν αρκετά από τα δικαιώματα και τα οφέλη του γάμου είναι νόμιμα από τον Δεκέμβριο του 2015.

Παραδοσιακά, συντηρητική Ελληνική Ορθόδοξη Εκκλησία είχε σημαντική επιρροή στην κοινή γνώμη και την πολιτική σχετικά με τα δικαιώματα των ΛΟΑΤ+. Ως αποτέλεσμα πολλοί νόμοι εξακολουθούν να είναι εχθρικοί απέναντι στους ομοφυλόφιλους ενώ το θέμα αποτελεί ταμπού. Η Κύπρος ήταν μέχρι το 2012 η χώρα της Ε.Ε στην οποία οι ομοφυλόφιλοι έχουν τα λιγότερα δικαιώματα. Έκτοτε η Ουγγαρία έγινε η χειρότερη για ΛΟΑΤ άτομα χώρα.

Ωστόσο, από τότε που η Κύπρος επιδίωξε να γίνει μέλος της Ευρωπαϊκής Ένωσης, έπρεπε να αλλάξει τη νομοθεσία της για τα ανθρώπινα δικαιώματα, συμπεριλαμβανομένων των νόμων της σχετικά με τον σεξουαλικό προσανατολισμό και την ταυτότητα φύλου. Οι στάσεις απέναντι στα μέλη της ΛΟΑΤ+ κοινότητας εξελίσσονται και γίνονται όλο και πιο αποδεκτές και ανεκτικές, με πρόσφατες δημοσκοπήσεις να δείχνουν ότι η πλειοψηφία των Κυπρίων υποστηρίζει τη νομική αναγνώριση ομόφυλων ζευγαριών με τη μορφή σύμφωνων συμβίωσης.

Ιστορία
-------

Η ανδρική ομοφυλοφιλία μόνο (και όχι ο λεσβιασμός) θεωρείτο ως έγκλημα από το 1889 όταν η Κύπρος ήταν Βρετανική αποικία. Το 1960 η Κύπρος έγινε ξεχωριστό κράτος αλλά διατήρησε τους νόμους για τον σοδομισμό.

Το 1998 η Κύπρος απαντώντας στην άρνηση της Ευρωπαϊκής Ένωσης για ένταξη, κατάργησε τον νόμο και έκανε την ομοφυλοφιλία νόμιμη μεταξύ ενηλίκων σε ιδιωτικό χώρο, και η ηλικία συναίνεσης για τους ομοφυλόφιλους καθορίστηκε στα 18, ενώ η ηλικία συναίνεσης για τους ετεροφυλόφιλους είναι τα 16. Πέρα από αυτό οι νέοι νόμοι επίσης περιλάμβαναν διάκριση για τους ομοφυλόφιλους στους όρους της ελεύθερης έκφρασης, εξωτερίκευσης, σύναξης και στον τύπο. Ο νόμος επίσης ανέφερε την ανδρική και γυναικεία ομοφυλοφιλία για πρώτη φορά. 

Το 2000 αυτές οι διακρίσεις ήρθησαν, αλλά η άνιση ηλικία συναίνεσης παρέμεινε μέχρι το 2002 οπού και εφαρμόστηκε όμοια ηλικία συναίνεσης.

Αναγνώριση ομοφυλόφιλων ζευγαριών
---------------------------------

Η Κύπρος αναγνωρίζει μόνο τον γάμο μεταξύ γυναίκας και άντρα. Όμως, μετά από δημόσια διαβούλευση δύο χρόνων σε κυβερνητικό και κοινοβουλευτικό επίπεδο, στις 26 Νοεμβρίου 2015 η Κυπριακή Βουλή των Αντιπροσώπων πέρασε τον περί Πολιτικής Συμβίωσης Νόμο 184(I)/2015 με 39 ψήφους υπέρ, 12 κατά και 3 αποχές, ο οποίος τέθηκε σε ισχύ στις 09 Δεκεμβρίου 2015, και ο οποίος θεσπίζει την πολιτικής συμβίωση μεταξύ δύο ατόμων του ιδίου ή του αντίθετου φύλου και αναγνωρίζει στα μέρη τα ίδια δικαιώματα με τον γάμο, πλην όμως εμποδίων τα οποία θέτει για την τεκνοθεσία.

Συνοπτικός Πίνακας
------------------

| Ζήτημα | Κατάσταση |
| --- | --- |
| Η ομοφυλοφιλία είναι νόμιμη | Yes (Από το 1998) |
| Ίσο όριο συγκατάθεσης | Yes (Από το 2002) |
| Νόμοι κατά των διακρίσεων στην εργασία | Yes (Από το 2004 για σεξουαλικό προσανατολισμό μόνο) |
| Νόμοι κατά των διακρίσεων στη παροχή αγαθών και υπηρεσιών | No |
| Νόμοι κατά των διακρίσεων σε όλους τους άλλους τομείς (συμπερ. έμμεσης διάκρισης, ρητορικής μίσους) | Yes (Από το 2015) |
| Νόμοι κατά των διακρίσεων σχετικά με την ταυτότητα φύλου | No |
| Ο γάμος ομόφυλων ζευγαριών είναι νόμιμος | No |
| Αναγνώριση ομοφυλοφιλικών σχέσεων | Ναι (Από το 2015) |
| Τεκνοθεσία παιδιού του άλλου συντρόφου σε ομόφυλα ζευγάρια | No |
| Από κοινού τεκνοθεσία από ομόφυλα ζευγάρια | No |
| ΛΟΑΤΚΙ+ υπηρετούν ανοιχτά στο στρατό | Ναι |
| Δικαίωμα αλλαγής νόμιμου φύλου | No(Προτάθηκε) |
| Απαγόρευση των "θεραπειών" μεταστροφής φύλου | No |
| Επιλογή τρίτου φύλου | No |
| Πρόσβαση σε εξωσωματική γονιμοποίηση για ζευγάρια λεσβιών(IVF) | No |
| Παρένθετη μητρότητα για ζευγάρια ομοφυλόφιλων ανδρών | No(Eίναι παράνομη για όλα τα ζευγάρια ανεξαρτήτως σεξουαλικού προσανατολισμού) |
| Κατάργηση του σεξουαλικού προσανατολισμού ως κριτήριο αποκλεισμού από την εθελοντική αιμοδοσία | Ναι (Από το 2022) |

Παραπομπές
----------

1. ↑  acceptCY (11 Δεκεμβρίου 2015). «Τέθηκε σε ισχύ η πολιτική συμβίωση στην Κύπρο». *Antivirus Magazine*. Ανακτήθηκε στις 14 Νοεμβρίου 2022.
2. ↑  «Civil unions become law - Cyprus». *web.archive.org*. 27 Νοεμβρίου 2015. Αρχειοθετήθηκε από το πρωτότυπο στις 27 Νοεμβρίου 2015. Ανακτήθηκε στις 14 Νοεμβρίου 2022.
3. ↑  «Storm of protest over Archbishop's anti-gay comments | Cyprus Mail».  (στα Αγγλικά). Ανακτήθηκε στις 14 Νοεμβρίου 2022.  Εξωτερικός σύνδεσμος στο `|website=` (βοήθεια)
4. ↑  «Cyprus LGBT Laws». *Pride Legal* (στα Αγγλικά). Αρχειοθετήθηκε από το πρωτότυπο στις 14 Νοεμβρίου 2022. Ανακτήθηκε στις 14 Νοεμβρίου 2022.
5. ↑  «Civil unions become law - Cyprus». *web.archive.org*. 27 Νοεμβρίου 2015. Αρχειοθετήθηκε από το πρωτότυπο στις 27 Νοεμβρίου 2015. Ανακτήθηκε στις 14 Νοεμβρίου 2022.
6. ↑  «Between World Wars, Gay Culture Flourished In Berlin» (στα αγγλικά). *NPR.org*.. Ανακτήθηκε στις 2022-11-14.

Εξωτερικοί σύνδεσμοι
--------------------

* Accept-ΛΟΑΤ Κύπρου Επίσημη Ιστοσελίδα
* 
* The Guardian - Cyprus divided over gay rights
* Implementation of Anti-discrimination directives into national law
* queerday.com - Gay Cyprus man can't get driver's license
* 

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δικαιώματα ΛΟΑΤ στον κόσμο |
| --- |
|  |
| Ασία | 
* Αρμενία
* Ιαπωνία
* Ινδία
* Ινδονησία
* Κίνα
 |
|  |
| Βόρεια Αμερική | 
* Ηνωμένες Πολιτείες
* Καναδάς
* Μεξικό
 |
|  |
| Αφρική | 
* Αίγυπτος
* Αιθιοπία
* Μαρόκο
* Νιγηρία
* Νότια Αφρική
* Σουδάν
 |
|  |
| Ευρώπη | 
* Αυστρία
* Γαλλία
* Γερμανία
* Ελλάδα
* Ισπανία
* Ιταλία
* Κροατία
* Κύπρος
* Ουγγαρία
* Πορτογαλία
* Ρωσία
* Τουρκία
 |
|  |
| Νότια Αμερική | 
* Αργεντινή
* Βραζιλία
* Παναμάς
 |
|  |
| Ωκεανία | 
* Αυστραλία
* Νησιά Φίτζι
* Παπούα Νέα Γουινέα
 |

 |